**Az Erdészcsillag Alapítvány felhívása**

**az erdészeti ösztöndíj 2017/2018. évi pályázatára**

1. **Az ösztöndíjra pályázhatnak a**

* Bedő Albert Középiskola, Erdészeti Szakiskola és Kollégium, Ásotthalom
* Debreceni Márton Szakképző Iskola, Miskolc
* FM ASzK-Mátra Erdészeti, Mezőgazdasági és Vadgazdálkodási Szakképző Iskola és Kollégium, Mátrafüred
* NyME Roth Gyula Gyakorló Szakközépiskola és Kollégium, Sopron
* Somogyi TISZK Közép-és Szakiskola Dráva Völgye Tagintézménye, Barcs
* Széchenyi Zsigmond Szakközép- és Szakiskola, Szőcsénypuszta
* Szegedi Szolgáltatási Középiskola és Szakiskola Kiss Ferenc Erdészeti Tagintézménye, Szeged
* Venczel József Szakközépiskola, Csíkszereda

tanulói.

**2. Az adományozás feltétele**

Egyesületi ösztöndíjban a szakközépiskolai és szakiskolai nappali tagozatos, erdésztechnikus, erdészeti szakmunkás szakon első alapképzésben és első kiegészítő alapképzésben részt vevő tanulók részesülhetnek két lezárt félév (egy tanévnek megfelelő oktatási időszak) után, képzési szintenként egy tanévre, a következő létszámban:

szakmai középfokú iskolai tanuló

Az egyesületi ösztöndíjat pályázat alapján az a tanuló nyerheti el, aki:

a) az előző félévében kiemelkedő tanulmányi eredményt ért el,

b) tudományos, szakiskolai diákkörben, illetve szakmai területen kimagasló munkát végez és az erdészhagyományokon alapuló kiemelkedő közösségi tevékenységet folytat.

**Kérjük, hogy az iskola a támogatott tanulóról készítsen és csatoljon mind emberi, mind szakmai jellemzést, alkosson véleményt és részletesen tájékoztasson a szociális helyzetéről.**

**Kerüljön csatolásra:**

* **pályázati adatlap**
* **tanári támogatás**
* **a pályázó részletes önéletrajza**
* **az elmúlt két félév bizonyítványának másolata**

A szakmai előmenetelen kívül legfeljebb a pályázó teljesítménynek 10 százalékáig figyelembe vehető a tanuló közéleti, közösségi, sport és egyéb tevékenysége, illetve szociális helyzete.

Ugyanaz a tanuló több éven át is elnyerheti az egyesületi ösztöndíjat, de minden tanévben újra kell pályáznia.

**3. Az ösztöndíj havi összege**

* szakmai középfokú iskolai tanuló esetében a köztársasági ösztöndíj 50%-ával azonos.

**4. Az ösztöndíj elbírálásának módja**

Az egyesületi ösztöndíj adományozására benyújtott pályázatokat június 30-ig, a szakközépiskolák és szakiskolák igazgatói javaslattal továbbítják az egyesület elnökének. Az Erdészcsillag Alapítvány kuratóriuma legkésőbb augusztus 31-ig dönt az ösztöndíjak odaítéléséről.

Amennyiben a tanuló tanulói jogviszonya bármilyen okból megszűnik, vagy szünetel, az ösztöndíj tovább számára nem folyósítható. Ugyancsak fel kell függeszteni az ösztöndíj folyósítását, ha a tanuló ellen jogerős, elmarasztaló fegyelmi határozat születik.

Gémesi József

Erdészcsillag Alapítvány

Kuratórium elnök